Victor Ponta

thumb|upright=0.6|left|Victor Ponta.
**Victor Ponta** (natus Bucarestae die 20 Septembris 1972) est vir publicus Romaniae. Ad annum 2017 sodalis Socialis Democraticae Factionis (PSD) fuit; tum una cum Daniele Constantin novam factionem PRO Romania condidit.

## Familia 
Ponta bis uxorem duxit. E matrimonio primo filium habet. Deinde Dacianam Octaviam Sârbu legatam ad Parlamentum Europaeum et filiam ministri Eliadis Sârbu in matrimonium duxit. Ab ea filiam habet.

## Iuventus et munus 
Ponta annis ab 1991 ad 1995 in Universitate Bucarestensi iurisprudentiae studebat. Annis 1996 - 2001 delator publicus fuit. Anno 2003 doctor promotus est. Anno 2012 ei crimini dabatur, quod dissertationem suam ab alio auctore describeret. Die 16 Decembris 2014 Ponta enuntiavit se gradum doctoris sua sponte deposuisse.

## Cursus honorum 
### Initia 
Annis 2001 - 2004 secretarius statalis in consilio ministrorum Hadriani Năstase fuit et ab anno 2002 sodalis Factionis Socialis Democraticae (PSD) est, cuius praeses ab anno 2010 functus est. Die 15 Iulii 2015 a magistratu praesidis factionis, non autem praesidis ministrorum se reccessit, postquam crimina corruptionis contra eum allata sunt. Successor eius praeses PSD pro tempore Livius Dragnea electus est..

### Primus minister 
Die 27 Aprilis 2012 praeses rei publicae Traianus Băsescu eum mandavit, ut novum consilium ministrorum duceret successor Michaelis Răzvan Ungureanu. Die 7 Maii 2012 revera praeses ministrorum electus est. Die 6 Iulii 2012 Ponta iussit, ut senatus inimicum suum Traianum Băsescu praesidem deponeret et Crin Antonescu praesidem pro tempore faceret. Qua de causa ab CFA et Unione Europaea valde vituperatus est. Die 29 Iulii autem pars populi, quae suffragio de praeside deponendo interfuit, minor quam constitutione poscit, erat. Itaque Băsescu iterum magistratum suscepturus erat, sed Ponta hoc omnibus modis prohibere in animo habuit. Quibus rebus adducta Unio Europaea Pontam admonuit, ut ad constitutionem rediret, ne iura Romaniae in UE diminuerentur. Die 9 Decembris 2012 factio eius e suffragio parlamenti victrix abibit atque Ponta iterum praeses ministrorum electus est. Propter crimina contra ministros consilii sui allata Ponta interdum et alia ministeria administravit. Anno 2013 etiam administer vecturae fuit. Die 29 Iulii 2014 Ponta pronuntiavit se candidatus praesidis Romaniae futurum esse. Die 1 Augusti 2014 Hunor Kelemen minister culturae nuntiabat, se a magistratu recessurum propter iurgium inter ministros de iuribus Hungarorum. Die 10 Octobris 2014 Traianus Băsescu praeses eum dimisit et Ponta praeses ministrorum administerium pro tempore sucepit, quod cum Ponta de successore non convenit. Die 2 Novembris 2014 Ponta plurima suffragia - 39 percentum - in electione praesidis abstulit, cum Nicolaus Iohannis, candidatus Liberalis Nationalis Factionis Romaniae, 30 per centum accipit. Secundo autem in suffragio die 16 Novembris Ioannes 54,8 percentum suffragiorum accepit atque praeses rei publicae electus est. Die 15 Decembris 2014 novos ministros parlamento proposuit, postquam UDMR factio Hungarorum consilium ministrorum reliquit. A die 15 ad usque 30 Martii 2015 etiam pro tempore minister fiscalis fungebatur, postquam Darius Bogdan Vâlcov corruptionis accusatus ab hoc munere se recedere coactus est.. Die 5 Iunii eiusdem anni nuntiatum est, contra ipsum Pontam a delatoribus corruptionis causa indagari. Quadecausa Nicolaus Iohannis praeses Pontam rogavit, ut a magistratu se recederet. Qui autem is negavit. Die 4 Novembris eiusdem anni denique Ponta pronuntiavit se cum consilio ministrorum a´magistratu se recessurum. Pridie milia hominum contra Pontam demonstaverunt, quem corruptionis accusaverunt. Ira populi creverat, quod die 30 Octobris plus quam XXX homines in discotheca Bucaresta incendio necati sunt. Possessores praesidia ignis omnino neglegaverunt. De quo librum scripsit Alexandra Furnea anno 2022.

## Vita post magistratum 
Mense Iunio 2017 brevi tempore secretarius consilii ministrorum Sorin Grindeanu fuit, cum is a factione PSD destitutus est. Postquam Grindreanu a magistratu se redecedere coactus est, et Ponta e factione sua exclusus est. Mense Ianuario 2018 nuntiatum est Victorem Pontam novum consiliarium Alexandri Vučić, praesidis Serbiae esse et civitatem Serbiae accepisse.

## Nexus externi 
* Pagina personalis (lingua Dacoromanica)
* curriculum vitae in pagina Camerae Legatorum Romaniae

## Notae 
Categoria:Alumni Universitatis Bucarestensis
Categoria:Incolae Serbiae
Categoria:Legati Camerae Legatorum Romaniae
Categoria:Ministri culturae Romaniae
Categoria:Ministri iustitiae Romaniae
Categoria:Ministri relationum cum parlamento Romaniae
Categoria:Ministri valetudinis Romaniae
Categoria:Ministri vecturae Romaniae
Categoria:Primi ministri Romaniae